Ærslabelgurinn er við hlið Safnahússins í hjarta bæjarins . Ísafjarðarbær Minjastofnun hefur veitt Ísafjarðarbæ heimild til þess að klára viðgerðir á svokölluðum ærslabelg . Skilyrði fyrir því er að meira jarðrask en þegar hefur orðið vegna viðgerða á honum sé ekki áætlað . Belgurinn verður því kominn í gagnið annað kvöld , ef allt fer eftir áætlun . Þetta kemur fram í svari Þórdísar Sifjar Sigurðardóttur , bæjarritara Ísafjarðar , við fyrirspurn staðarmiðilsins Bæjarins besta . Áætluð verklok við viðhald belgsins voru upphaflega miðuð við upphaf þessarar viku . Ærslabelgurinn , sem komið var fyrir við hlið Safnahússins síðastliðið haust , er að sögn starfandi minjavarðar svæðisins innan við 100 metra frá friðlýstum fornminjum og lögum samkvæmt verði Minjastofnun því að gefa grænt ljóst á endurbæturnar . Minjastofnun hefur farið þess á leit við Ísafjarðarbæ að viðgerðir á svokölluðum ærslabelg á Eyrartúni verði stöðvaðar .